als_Latn dik_Latn sag_Latn
01.09.2009, - E Martë
Urime Viti i Ri Shkollor 2009 - 2010
Cilësia e një vendi varet nga cilësia e njerëzve të saj, kjo vlen edhe për Kosovën. Dija për Ministrinë e Arsimit, Shkencës dhe Teknologjisë paraqet fuqi, zhvillim, mirëqenie, prandaj investimet e Qeverisë së vendit tonë janë investim në shtet ndërtim të suksesshëm, zhvillim ekonomik dhe modernizim të tij.
1 Shtatori çdo herë paraqet datën më markante në historinë dhe të tashmen e Kosovës, ideja për shtetin e Kosovës ka lindur në zemrat dhe mendjet e nxënësve, studentëve dhe mësimdhënësve tanë.
MASHT do të vazhdojë të mbështesë fuqishëm gjatë këtij viti shkollor,nxënësit dhe familjet në Kosovë përmes ofrimit të arsimit gjithëpërfshirës dhe cilësor.
Në çdo qytet a fshat të Kosovës, në qendër apo periferi të tyre nxënësit do të kenë jo vetëm qasje të barabartë në arsim, por edhe arsim cilësor.
Rritja e hapësirës shkollore, dhe modernizimi i saj përmes pajisjes me teknologji informative, ngritja e cilësisë përmes rishikimit të planprogrameve, zhvillimit profesional të mësimdhënësve dhe vlerësimi i performancës së tyre, tekstet falas synojmë të shndërrojnë shkollën memorizuese të shekullit 20 në një shkollë cilësore dhe edukative të shekullit 21.
Shkollat tona duhet t'iu sigurojnë nxënësve dituri sistematike dhe shkathtësi elementare, cilat ju mundësojnë atyre ta shfrytëzojnë arsimin e tyre në situata të ndryshme për zgjidhjen e problemit në mënyrë kreative, për mendim të pavarur dhe për zhvillimin e përgjegjësive për veten e tyre, për shtetin dhe shoqërinë e Kosovës.
Duke u uruar të gjithë nxënësve, prindërve dhe mësimdhënësve fillimin e vitit të ri shkollor 2009 - 2010, Ministria e Arsimit, Shkencës dhe Teknologjisë, është e përkushtuar fuqishëm në ndërtimin e një sistemi të ri arsimor,i cili në pajtim me prirjet dhe zhvillimet në Kosovë dhe botë bazohet në pesë shtylla; (1) të mësosh për të ditur, (2) të mësosh për të vepruar, (3) të mësosh për të qenë, (4) të mësosh për ta transformuar vetveten, dhe (5) të mësosh për ta ndërtuar shtetin e Kosovës dhe transformuar shoqërinë e saj.
Enver Hoxhaj,
Ministër i Arsimit, Shkencës dhe Teknologjisë
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn